Video: Stap binne-in Van Gogh se Sterrenag-skildery rondDie Sterrenag deur Vincent van Gogh (Foto: Google Cultural Institute, Wikimedia Commons) ŉ 360°-video van ŉ skildery van Vincent van Gogh, “Die Sterrenag”, het sosialemediagebruikers gaande. Jy klim as’t ware binne-in die skildery en kan reg rondom jou rondkyk. Die video is deur 3D Motion Magic Shanghai vervaardig. Maak seker jy kyk die video op volskermgrootte en “stap” in die dorpie rond deur jou slimfoon te draai om rondom jou te kyk of gebruik jou muis as jy op ŉ rekenaar is. Die video is al meer as 9 miljoen keer op Facebook gekyk.